CELEX: 62020TN0590
Language: sl
Date: 2020-09-25 00:00:00
Title: Zadeva T-590/20: Tožba, vložena 25. septembra 2020 – Clariant in Clariant International/Komisija

23.11.2020   
            
            
               SL
            
            
               Uradni list Evropske unije
            
            
               C 399/42
            
         
      Tožba, vložena 25. septembra 2020 – Clariant in Clariant International/Komisija
      (Zadeva T-590/20)
      (2020/C 399/58)
      Jezik postopka: angleščina
      
         Stranke
      
      
         Tožeči stranki: Clariant AG (Muttenz, Švica), Clariant International AG (Muttenz) (zastopnika: F. Montag in M. Dreher, odvetnika)
      
         Tožena stranka: Evropska komisija
      
         Predlog
      
      Tožeči stranki Splošnemu sodišču predlagata, naj:
      
                  —
               
               
                  Razglasi za ničen člen 2(c) Odločbe Komisije C(2020) 4817 final z dne 14. julija 2020 (zadeva AT.40410 – Ethylene) v delu, v katerem se nanaša na naložitev globe v znesku, ki presega 94 405 800 EUR;
               
            
                  —
               
               
                  podredno, znesek globe v višini 155 769 000 EUR, naložene tožečima strankama s členom 2(c) Odločbe Komisije C(2020) 4817 final z dne 14. julija 2020, zniža na sorazmerni znesek
               
            
                  —
               
               
                  Komisiji naloži plačilo stroškov.
               
            
         Tožbeni razlogi in bistvene trditve
      
      Tožeči stranki v utemeljitev tožbe navajata tri tožbene razloge.
      
                  1.
               
               
                  Prvi tožbeni razlog: kršitev člena 23(3) Uredbe 1/2003 ter načel sorazmernosti in dobrega upravljanja zaradi neizvajanja diskrecijske pravice v delu, v katerem je Komisija mehanično uporabila povečanje globe zaradi ponavljajočih kršitev na temelju niza (domnevno) standardnih meril, pri čemer ni upoštevala okoliščin obravnavane zadeve.
               
            
                  2.
               
               
                  Drugi tožbeni razlog: Komisija je mehanično povečala globo v skladu s točko 37 smernic za določanje glob, ne da bi upoštevala okoliščine obravnavane zadeve, in ni izvrševala svoje diskrecijske pravice.
               
            
                  3.
               
               
                  Tretji tožbeni razlog: Splošnemu sodišču se predlaga, naj z izvrševanjem svoje neomejene pristojnosti v skladu s členom 31 Uredbe 1/2003 zniža znesek globe na sorazmerno raven.